بیرلشمیش میللتلر تحصیل، بیلیم و مدنیت تشکیلاتی (یونسکو) عراق‌داکی بابل تاریخی قوروق آلانینین دونیا میراث لیستینه علاوه اولوندوغونو بیلدیردی.
یونسکونون ویتر صحیفه‌سین‌دن وئریله‌ن یازی‌لی آچیقلامادا، بابل تاریخی قوروق آلانینین دونیا میراث لیستینه علاوه اولوندوغو قید ائدیلدی.
عراقین مرکزی حکومتین‌دن وئریله‌ن یازی‌لی آچیقلاما‌دا دا یونسکونون وئردیگی قراردان دویولان سئوینج دیله گتیریله‌رک، شهرده‌کی کیتابه‌لر و آنتیک شهرین بنزرسیزلیگی بشریت تاریخی، مزوپوتامیاداکی مدنیت و بو مدنیتین بشریته وئردیگی قاتقیلاری ایفاده ائتدیگی قید ائدیلدی.
باشکند بغدادین تخمیناً ۱۰۰ کیلومتر گونئیینده یئرلشن بابل، تاریخی قایناقلارا گؤره تخمیناً ۴ مین ایل اؤنجه قدیم بابل ایمپراتورلوغونون مرکزی ایدی.
بغداد رهبرلیگی، ۱۰ مربع کیلومتر اوزرین‌ده یالنیز یوزده ۱۸ینده قازینتیلارین آپاریلدیغی بابل تاریخی قوروق ساحه‌سینین دونیا میراث لیستینه علاوه اولونماسی اوچون ۱۹۸۳دن بو یانا چابا گؤستریر.
